pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ให้อัครราชทูตที่ปรึกษาฝ่ายการพาณิชย์ ณ สถานเอกอัครราชทูตออสเตรียประจำประเทศไทย เข้าเยี่ยมคารวะ
วันพุธที่ 11 พฤษภาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ให้อัครราชทูตที่ปรึกษาฝ่ายการพาณิชย์ ณ สถานเอกอัครราชทูตออสเตรียประจําประเทศไทย เข้าเยี่ยมคารวะ
และหารือเกี่ยวกับความร่วมมือด้านการสนับสนุนและส่งเสริมการคมนาคมในประเทศไทย
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ Mr. Günther Sucher อัครราชทูตที่ปรึกษาฝ่ายการพาณิชย์ ณ สถานเอกอัครราชทูตออสเตรียประจําประเทศไทยเข้าเยี่ยมคารวะ และหารือในประเด็นการสนับสนุนและส่งเสริมการคมนาคมในประเทศไทย โดยมี นายชยธรรม์ พรหมศร ปลัดกระทรวงคมนาคม ผู้อํานวยการสํานักงานนโยบายและแผนการขนส่งและจราจร ผู้อํานวยการกองต่างประเทศ สํานักงานปลัดกระทรวงคมนาคม ผู้แทนจากสํานักงานนโยบายและแผนการขนส่งและจราจร และการรถไฟแห่งประเทศไทยเข้าร่วมหารือ เมื่อวันที่ 11 พฤษภาคม 2565 ณ กระทรวงคมนาคม
นายศักดิ์สยาม ชิดชอบ รัฐมนตรีว่าการกระทรวงคมนาคม ได้กล่าวถึงการพัฒนาด้านโครงสร้างพื้นฐานของไทยตามมติของนายกรัฐมนตรี พร้อมนําเสนอความคืบหน้าโครงการสําคัญภายใต้การดูแลของกระทรวงคมนาคม ได้แก่ (1) แผนพัฒนายานยนต์ไฟฟ้าของกระทรวงคมนาคม 2565 - 2580 (MOT EV Development Plan 2022-2037) (2) การพัฒนาระบบรถไฟฟ้าในเขตกรุงเทพฯ และปริมณฑล ซึ่งในปัจจุบันดําเนินการแล้วเสร็จและเปิดให้บริการแล้ว จํานวน 11 เส้นทาง จากทั้งหมด 14 เส้นทาง (3) การบูรณาการทางหลวงพิเศษระหว่างเมืองร่วมกับระบบราง และ (4) โครงการ Landbridge ที่มีการบูรณาการแผนพัฒนารถไฟทางคู่และรถไฟทางเร็วสูงทั่วประเทศ เพื่อผลักดันให้ประเทศไทยเป็นศูนย์กลางเส้นทางคมนาคม (Hub) ของอาเซียน
นอกจากนี้ ที่ประชุมได้หารือในประเด็นต่าง ๆ อาทิ แนวทางการแก้ไขปัญหาจราจรในการคมนาคมขนส่งทุกรูปแบบ (Traffic Solutions) จากบริษัท ATC Austrian Technology Cooperation นําโดย Mr. Tino Terraneo ประธานกรรมการบริษัท ATC และบริษัท Doppelmayr Seilbahnen นําโดย Mr. Martin Ladner ผู้บริหารภูมิภาคเอเชียตะวันออกเฉียงใต้ และ Mr. Josef Auer ที่ปรึกษาบริษัทฯ รวมถึงความคืบหน้าต่อร่างผนวกของความตกลงว่าด้วยความร่วมมือด้านการรถไฟระหว่างกระทรวงคมนาคมแห่งราชอาณาจักรไทย และกระทรวงคมนาคม นวัตกรรม และเทคโนโลยีแห่งสาธารณรัฐออสเตรีย
รัฐบาลไทย-ข่าวทำเนียบรัฐบาล-การอภิปรายในการสัมมนาวิชาการประจำปี Energy Symposium 2021 Special! (Webinar)
วันพฤหัสบดีที่ 9 กันยายน 2564
การอภิปรายในการสัมมนาวิชาการประจําปี Energy Symposium 2021 Special! (Webinar)
รองปลัดฯ ภานุวัฒน์ ร่วมการอภิปรายในการสัมมนาวิชาการประจําปี Energy Symposium 2021 Special! (Webinar)
วันนี้ (9 กันยายน 2564) นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมการอภิปรายในการสัมมนาวิชาการประจําปี Energy Symposium 2021 Special ! เรื่อง “การปรับตัวของอุตสาหกรรมไทยในยุค Energy Transition to Sustainability” (How to drive...How to make it happen) ในรูปแบบ Online ผ่าน Zoom Webinar
Energy Symposium 2021 เป็นงานสัมมนาวิชาการประจําปี จัดโดย สภาอุตสาหกรรมแห่งประเทศไทย (ส.อ.ท.) ซึ่งในปีนี้ จัดในรูปแบบออนไลน์ ให้กับสมาชิกสภาอุตสาหกรรมแห่งประเทศไทย และผู้สนใจทั่วไป เพื่อให้ผู้ประกอบการรับทราบถึงนโยบายด้านพลังงานที่เกิดขึ้น หลังจากสถานการณ์โควิดครั้งนี้ เพื่อให้สามารถปรับตัวรับรูปแบบ New Normal ในปัจจุบัน โดยการบรรยายพิเศษได้รับเกียรติจาก นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน จากนั้น จะเป็นการอภิปราย 3 หัวข้อในประเด็นต่าง ๆ ของวิทยากรผู้ทรงคุณวุฒิด้านพลังงานและสิ่งแวดล้อม ทั้งจากผู้บริหารภาครัฐและผู้บริหารบริษัทชั้นนําของไทย โดยมีประเด็นอภิปราย ดังนี้ การอภิปรายช่วงที่ 1 หัวข้อ “Energy Transition to Sustainability” การอภิปรายช่วงที่ 2 หัวข้อ “การปรับตัวของ Energy Supply Side เพื่อความยั่งยืน”การอภิปรายช่วงที่ 3 หัวข้อ “การปรับตัวของผู้ประกอบการเพื่อความยั่งยืน”
รัฐบาลไทย-ข่าวทำเนียบรัฐบาล-ปิดอ่าวไทย ห้ามทำประมงชั่วคราว รักษาสมดุลทรัพยากร
วันอังคารที่ 15 กุมภาพันธ์ 2565
ปิดอ่าวไทย ห้ามทําประมงชั่วคราว รักษาสมดุลทรัพยากร
วันอังคารที่ 15 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสร้างสมดุลระหว่างการใช้ประโยชน์และการรักษาทรัพยากรธรรมชาติ จึงประกาศปิดอ่าวไทยตอนกลาง ห้ามทําประมงชั่วคราวครอบคลุมพื้นที่บางส่วนของ จ.ประจวบคีรีขันธ์ จ.ชุมพร จ.สุราษฎร์ธานี ระหว่างวันที่ 15 ก.พ. – 15 พ.ค.65 รวม 90 วัน ต่อด้วยเขตชายฝั่งทะเลและเขตต่อเนื่องปลายแหลมเขาม่องไล่ ถึง อ.หัวหิน จ.ประจวบคีรีขันธ์ ระหว่างวันที่ 16 พ.ค.-14 มิ.ย.65 รวม 30 วัน เพื่ออนุรักษ์พ่อแม่พันธุ์สัตว์น้ําที่มีไข่แก่ และสัตว์น้ําวัยอ่อนให้มีโอกาสเจริญเติบโต ฟื้นฟูทรัพยากรสัตว์น้ําให้อุดมสมบูรณ์อย่างต่อเนื่องเพื่อการใช้ประโยชน์อย่างยั่งยืน ทั้งนี้ หากผู้ใดฝ่าฝืนจะมีความผิดตาม ม.70 แห่ง พ.ร.ก.การประมง พ.ศ.2558 มีโทษปรับตั้งแต่ 5,000 บาท – 30 ล้านบาท หรือ ปรับ 5 เท่าของมูลค่าสัตว์น้ําที่ได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ฟิตจัด หลังแถลงโชว์ยึดทรัพย์ยาเสพติด โดดขึ้นเครื่องบินตรงภูเก็ต ช่วยไกล่เกลี่ยหนี้ต่อ ชี้ เป็นการช่วยฟื้นฟูการท่องเที่ยวอีกทาง
วันพุธที่ 18 พฤษภาคม 2565
รัฐมนตรีว่าการกระทรวงยุติธรรม ฟิตจัด หลังแถลงโชว์ยึดทรัพย์ยาเสพติด โดดขึ้นเครื่องบินตรงภูเก็ต ช่วยไกล่เกลี่ยหนี้ต่อ ชี้ เป็นการช่วยฟื้นฟูการท่องเที่ยวอีกทาง
รัฐมนตรีว่าการกระทรวงยุติธรรม ฟิตจัด หลังแถลงโชว์ยึดทรัพย์ยาเสพติด โดดขึ้นเครื่องบินตรงภูเก็ต ช่วยไกล่เกลี่ยหนี้ต่อ ชี้ เป็นการช่วยฟื้นฟูการท่องเที่ยวอีกทาง ช่วยผู้ประกอบการ-ประชาชน แบ่งเบาภาระหนี้ เตรียมพร้อมรับนักท่องเที่ยวคึกคักอีกครั้ง ขณะ"ผู้ว่า
วันที่ 18 พฤษภาคม 2565 ที่โรงแรมโบ๊ทลากูน รีสอร์ท จังหวัดภูเก็ต นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดงานมหกรรมไกล่เกลี่ยหนี้สินครัวเรือน ครั้งที่ 10 และ ยุติธรรมพบประชาชน โดยมี นายณรงค์ วุ่นซิ้ว ผู้ว่าราชการจังหวัดภูเก็ต นายวัลลภ นาคบัว รองปลัดกระทรวงยุติธรรมนางสาวรวิวรรณ์ ศรีวนาภิรมย์ ผู้ตรวจราชการกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ นายนัทธี ถิ่นสาคู ส.ส.ภูเก็ต นายสุทา ประทีป ณ ถลาง ส.ส.ภูเก็ต นายสายัณห์ ยุติธรรม ส.ส.นครศรีธรรมราช พรรคพลังประชารัฐ ข้าราชการ เจ้าหน้าที่กระทรวงยุติธรรม และประชาชน เข้าร่วมงาน ซึ่งก่อนเข้างาน ได้มีการตรวจคัดกรองโควิด-19 อย่างเข้มงวด
โดยนายณรงค์ กล่าวว่า ช่วง 2 ปีที่ผ่านมาชาวภูเก็ตเดือดร้อนอย่างหนัก จากสถานการณ์แพร่ระบาดของโควิด-19 ซึ่งจังหวัดภูเก็ต เปรียบเหมือนศาลพระภูมิที่มีเสาเดียว เพราะการท่องเที่ยวเป็นเศรษฐกิจหลักของจังหวัด แต่เมื่อมีโควิดปิดประเทศ ไม่มีนักท่องเที่ยวเข้ามา ทําให้ชาวบ้านขาดรายได้ โดยบางคนก็มีหนี้อยู่ก่อนแล้ว ยังมาขาดรายได้ช่วงโควิดอีก ทําให้กลายเป็นคนจนเฉียบพลัน ดังนั้นการที่รัฐบาลและกระทรวงยุติธรรม เดินทางมาช่วยไกล่เกลี่ย ให้ความยุติธรรม อํานวยความสะดวกรวดเร็ว ตนในนามของชาวภูเก็ตขอขอบคุณเป็นอย่างมาก
ขณะที่ นายสมศักดิ์ กล่าวว่า ตนดีใจทุกครั้งที่ได้เดินทางมายังภาคใต้ โดยงานมหกรรมไกล่เกลี่ยหนี้สินครัวเรือนครั้งนี้เป็นครั้งที่ 6 ในพื้นที่ภาคใต้ ซึ่งมีเป้าหมายประชาชน เข้าร่วมงานครั้งนี้ 2,810 ราย ทุนทรัพย์ทั้งสิ้น 223 ล้านบาท มีสถาบันการเงินที่เข้าร่วมงาน จํานวน 4 แห่ง คือ 1. กองทุนเงินให้กู้ยืมเพื่อการศึกษา (กยศ.) 2. ธนาคารออมสิน 3. บริษัท เจเอ็มที เน็ทเวอร์ค เซอร์วิสเซ็ส จํากัด และ 4. บริษัท บริหารสินทรัพย์ เจ จํากัด โดยสําหรับจังหวัดภูเก็ต รัฐบาลได้ให้ความสําคัญ เพราะเป็นแหล่งท่องเที่ยวใหญ่ของประเทศ เป็นไข่มุกแห่งอันดามัน สร้างรายได้มหาศาลจากชาวต่างชาติที่หลั่งไหลเข้ามา
"การมาช่วยแก้หนี้ให้กับพี่น้องชาวภูเก็ต เป็นเรื่องที่สําคัญ เพราะเป็นการฟื้นฟูการท่องเที่ยวของประเทศอีกทางหนึ่ง โดยวันนี้มีการเปิดรับนักท่องเที่ยวต่างชาติแล้ว ก็จะทําให้ชาวบ้านและผู้ประกอบการลืมตาอ้าปากได้ ซึ่งการไกล่เกลี่ยหนี้ ผมจะพยายามลงไปช่วยให้ได้ในทุกพื้นที่ หากใครมีความเดือดร้อน ก็สามารถแจ้ง ส.ส.ในพื้นที่ หรือ ไปยังสํานักงานยุติธรรมจังหวัดได้" นายสมศักดิ์ กล่าว
จากนั้น นายสมศักดิ์ ได้มอบเงินเยียวยาผู้เสียหายจากคดีอาญา 2 ราย รวมเป็นเงินทั้งสิ้น 186,702 บาท และมอบป้ายศูนย์ไกล่เกลี่ยข้อพิพาทภาคประชาชน จํานวน 5 ศูนย์ พร้อมเดินชมบูธนิทรรศการที่หน่วยงานต่างๆนํามาจัดแสดง ก่อนเดินทางกลับกรุงเทพฯ
รัฐบาลไทย-ข่าวทำเนียบรัฐบาล-นายกฯ พอใจผลการพูดคุย "สันติภาพ จ.ชายแดนใต้" เดินหน้าสร้างสันติสุขด้วย "ลดความรุนแรง - ปรึกษาหารือ - หาทางออกทางการเมืองร่วมกัน"
วันศุกร์ที่ 14 มกราคม 2565
นายกฯ พอใจผลการพูดคุย "สันติภาพ จ.ชายแดนใต้" เดินหน้าสร้างสันติสุขด้วย "ลดความรุนแรง - ปรึกษาหารือ - หาทางออกทางการเมืองร่วมกัน"
.....
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า นายกรัฐมนตรีพอใจผลการพูดคุยเพื่อสันติสุขจังหวัดชายแดนใต้ที่จัดขึ้นระหว่างวันที่ 11 - 12 ม.ค. 65 ณ กรุงกัวลาลัมเปอร์ ประเทศมาเลเซีย
.
โดยเป็นการพูดคุยกันระหว่างคณะผู้แทนรัฐบาลไทย กับคณะผู้แทน BRN ซึ่งทั้งสองฝ่ายเห็นพ้องที่จะยึดถือ 3 ประเด็น เพื่อเป็นแนวทางในการพูดคุยระยะต่อไป ดังนี้
.
ลดความรุนแรง
ปรึกษาหารือกับประชาชนในพื้นที่
แสวงหาทางออกทางการเมือง โดยจะมีกลไกการทํางานร่วมกัน
.
มุ่งเน้นให้การพูดคุยเป็นไปอย่างต่อเนื่อง คล่องตัว และเกิดผลสําเร็จเป็นรูปธรรม ทั้งนี้รัฐบาลปรารถนาที่จะสร้างบรรยากาศการพูดคุยที่ดี เพื่อนําไปสู่การลดความรุนแรง การใช้ชีวิตที่เป็นปกติสุขตามความคาดหวังของประชาชน
.
อ่านเพิ่มเติม คลิกhttps://www.thaigov.go.th/news/contents/details/50515
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเจาะตลาดอาหารแปรรูป คาดส่งออกปี 65 มากกว่า 1.3 ล้านล้านบาท
วันศุกร์ที่ 1 กรกฎาคม 2565
รัฐบาลเจาะตลาดอาหารแปรรูป คาดส่งออกปี 65 มากกว่า 1.3 ล้านล้านบาท
วันอังคารที่ 28 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งขับเคลื่อนแผนปฏิบัติการด้านการพัฒนาอุตสาหกรรมแปรรูปอาหาร ประกอบด้วย การสร้างนักรบอุตสาหกรรมอาหารพันธุ์ใหม่ โดยอบรม ให้คําปรึกษา เพื่อยกระดับผู้ประกอบการและวิสาหกิจชุมชน การสร้างนวัตกรรมอาหารอนาคตผ่านเครือข่ายเมืองนวัตกรรมอาหารในอุทยานวิทยาศาสตร์ประเทศไทย การสร้างโอกาสทางธุรกิจให้สอดคล้องกับสถานการณ์โควิด-19 และการสร้างปัจจัยพื้นฐานเพื่อเร่งการพัฒนา เช่น จัดทํามาตรฐานผลิตภัณฑ์ ทั้งนี้ ไทยเป็นผู้ผลิตและส่งออกอาหารที่สําคัญของโลก มีสินค้าหลัก คือ ข้าว แป้งมันสําปะหลัง โปรตีนจากไก่ และสุกร โดยคาดว่าการส่งออกอาหารแปรรูปของไทยในปีนี้ จะมีมูลค่ากว่า 1.3 ล้านล้านบาท และเชื่อมั่นว่าประเทศไทยจะไม่ประสบวิกฤตความมั่นคงด้านอาหารอย่างแน่นอน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-17 หน่วยงานสังกัดกระทรวงสาธารณสุข ผ่านการประเมินคุณธรรมและความโปร่งใสภาครัฐ ปี 2564 ในระดับ AA และ A
วันศุกร์ที่ 22 ตุลาคม 2564
17 หน่วยงานสังกัดกระทรวงสาธารณสุข ผ่านการประเมินคุณธรรมและความโปร่งใสภาครัฐ ปี 2564 ในระดับ AA และ A
หน่วยงานในสังกัดกระทรวงสาธารณสุข 17 หน่วยงาน ผ่านการประเมินคุณธรรมและความโปร่งใสภาครัฐ (ITA) ประจําปีงบประมาณ 2564 ระดับ AA และ A จากสํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.)
หน่วยงานในสังกัดกระทรวงสาธารณสุข 17 หน่วยงาน ผ่านการประเมินคุณธรรมและความโปร่งใสภาครัฐ (ITA) ประจําปีงบประมาณ 2564 ระดับ AA และ A จากสํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.)
นายแพทย์ธงชัย กีรติหัตถยากร รองปลัดกระทรวงสาธารณสุข ให้สัมภาษณ์ว่า ปีงบประมาณ 2564 หน่วยงานในสังกัดกระทรวงสาธารณสุข ผ่านการประเมินคุณธรรมและความโปร่งใสภาครัฐ จากสํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) ทั้งหมด 17 หน่วยงาน ประกอบด้วย ส่วนราชการระดับกรม จํานวน 10 หน่วยงาน หน่วยงานของรัฐในกํากับรัฐมนตรีว่าการกระทรวงสาธารณสุข จํานวน 4 หน่วยงาน องค์การมหาชน จํานวน 2 หน่วยงาน และรัฐวิสาหกิจ จํานวน 1 หน่วยงาน โดย 2 หน่วยงาน ได้แก่ สํานักงานปลัดกระทรวงสาธารณสุข และสถาบันวิจัยระบบสาธารณสุข มีคะแนนการประเมินสูงสุด ได้คะแนนร้อยละ 96.67 และ 95.64 ตามลําดับ ผลการประเมินอยู่ในระดับ AA (95-100) ส่วนอีก 15 หน่วยงาน ได้แก่ กรมการแพทย์ กรมควบคุมโรค กรมการแพทย์แผนไทยและการแพทย์ทางเลือก กรมวิทยาศาสตร์การแพทย์ กรมสนับสนุนบริการสุขภาพ กรมสุขภาพจิต กรมอนามัย สํานักงานคณะกรรมการอาหารและยา สถาบันพระบรมราชชนก สํานักงานหลักประกันสุขภาพแห่งชาติ สถาบันการแพทย์ฉุกเฉินแห่งชาติ สถาบันวัคซีนแห่งชาติ โรงพยาบาลบ้านแพ้ว (องค์การมหาชน) สถาบันรับรองคุณภาพสถานพยาบาล (องค์การมหาชน) และองค์การเภสัชกรรม มีผลการประเมินอยู่ในระดับ A (85.00-94.99)
“กระทรวงสาธารณสุขให้ความสําคัญในการดําเนินงานโดยยึดหลักธรรมาภิบาล สุจริต โปร่งใสและประโยชน์ของประชาชน ได้กําหนดให้เป็นหนึ่งในนโยบายสําคัญของกระทรวงสาธารณสุข เพื่อให้ทุกหน่วยงานสร้างการรับรู้ให้แก่บุคลากรและมีการปฏิบัติงานตามมาตรการการป้องกันการทุจริตอย่างเป็นรูปธรรม และมีประสิทธิภาพ โดยยึดประโยชน์ผู้มารับบริการ ประชาชน และสังคมเป็นหลัก” นายแพทย์ธงชัย กล่าว
**************************************** 22 ตุลาคม 2564
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.ภูเก็ต
วันจันทร์ที่ 6 มิถุนายน 2565
นายกรัฐมนตรี ตรวจราชการ จ.ภูเก็ต
วันจันทร์ที่ 6 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เดินทางไปตรวจราชการที่ จ.ภูเก็ต ในวันนี้ (6มิ.ย.65) โดยตรวจเยี่ยมงานพัฒนาการศึกษาของจังหวัดภูเก็ต ณ โรงเรียนพุทธมงคลนิมิตร พร้อมเป็นประธานในพิธีลงนามบันทึกข้อตกลงว่าด้วยการพัฒนาการศึกษาอย่างยั่งยืนและมอบนโยบายการจัดการศึกษาแบบมีส่วนร่วมแก่ครูและบุคลากรทางการศึกษา ซึ่งโรงเรียนพุทธมงคลนิมิตเป็นโรงเรียนนําร่องแห่งแรกใน จ.ภูเก็ต ที่ดําเนินการสอนแบบเน้นฝึกทักษะการสื่อสารภาษาอังกฤษให้แก่เด็กนักเรียนตั้งแต่ชั้นอนุบาล โดยมีบุคลากรผู้เชี่ยวชาญและจิตอาสาที่ใช้ภาษาอังกฤษในการประกอบอาชีพมาช่วยเสริมทักษะ และจะขยายไปยังโรงเรียนอื่น ๆ เพื่อให้เด็กภูเก็ตทุกคนสามารถพูดและฟังภาษาอังกฤษเพื่อใช้ประกอบอาชีพรองรับการท่องเที่ยวในพื้นที่ได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ ทุกประเภท ถึงวันที่ 30 กันยายนนี้
วันศุกร์ที่ 30 กรกฎาคม 2564
องค์การขนส่งมวลชนกรุงเทพ ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ ทุกประเภท ถึงวันที่ 30 กันยายนนี้
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 2 เดือน ถึงวันที่ 30 กันยายน 2564
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 2 เดือน ถึงวันที่ 30 กันยายน 2564 เพื่อลดภาระค่าใช้จ่ายและเป็นการส่งเสริมให้ประชาชนผู้ใช้บริการ เปลี่ยนวิธีการชําระค่าโดยสารเป็นแบบไร้เงินสดมากขึ้น เพื่อลดการสัมผัสเหรียญกษาปณ์และธนบัตร ซึ่งเป็นสื่อแพร่เชื้อไวรัส COVID-19
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า ช่วงสถานการณ์การแพร่ระบาดของโรคติดเชื้อไวรัส COVID-19 ที่ผ่านมา ขสมก. ได้มีการดําเนินการตามมาตรการป้องกันการแพร่ระบาดของโรคอย่างเคร่งครัดมาโดยตลอด เพื่อสร้างความมั่นใจให้กับผู้ใช้บริการ อาทิ การให้พนักงานและผู้ใช้บริการ สวมหน้ากากอนามัยตลอดเวลาขณะอยู่บนรถโดยสาร การฉีดพ่นแอลกอฮอล์ภายในรถโดยสารก่อนนํารถออกวิ่งให้บริการประชาชน และการติดตั้งเจลแอลกอฮอล์บนรถโดยสาร สําหรับให้พนักงานและผู้ใช้บริการล้างทําความสะอาดมือ เป็นต้น นอกจากนี้ ขสมก. ได้มีการยกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ ทุกประเภท ตั้งแต่วันที่ 1 กุมภาพันธ์ - 31 กรกฎาคม 2564 เพื่อส่งเสริมให้ผู้ใช้บริการเปลี่ยนวิธีการชําระค่าโดยสารจากเดิมที่ใช้เงินสด เป็นการชําระค่าโดยสารผ่านบัตรดังกล่าว เพื่อลดการสัมผัสเหรียญกษาปณ์และธนบัตร ซึ่งเป็นสื่อแพร่เชื้อโรค เนื่องจากปัจจุบันสถานการณ์การแพร่ระบาดของโรคติดเชื้อไวรัส COVID-19 ระลอกที่ 3 ได้ทวีความรุนแรงเพิ่มขึ้นในหลายพื้นที่ ขสมก. จึงได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 2 เดือน ถึงวันที่ 30 กันยายน 2564 เพื่อช่วยลดภาระค่าใช้จ่ายให้กับประชาชน และเป็นการส่งเสริมให้มีการชําระค่าโดยสารแบบไร้เงินสดอย่างต่อเนื่อง
รัฐบาลไทย-ข่าวทำเนียบรัฐบาล-กรมสรรพากรเร่งคืนภาษีให้แล้วกว่า 78 % เป็นเงินกว่า 15,426 ล้านบาท เสริมสภาพคล่องทางการเงินให้ประชาชน
วันพฤหัสบดีที่ 17 มีนาคม 2565
กรมสรรพากรเร่งคืนภาษีให้แล้วกว่า 78 % เป็นเงินกว่า 15,426 ล้านบาท เสริมสภาพคล่องทางการเงินให้ประชาชน
กรมสรรพากรเร่งคืนภาษีบุคคลธรรมดาปีภาษี 2564 ให้กับผู้ที่ขอคืนไปแล้ว 1,679,208 แบบ สูงถึงร้อยละ 78 จากผู้ที่ขอคืนภาษี 2,188,287 แบบ จํานวนเงินที่คืนให้แล้ว 15,426 ล้านบาท
กรมสรรพากรเร่งคืนภาษีบุคคลธรรมดาปีภาษี 2564 ให้กับผู้ที่ขอคืนไปแล้ว 1,679,208 แบบ สูงถึงร้อยละ 78 จากผู้ที่ขอคืนภาษี 2,188,287 แบบ จํานวนเงินที่คืนให้แล้ว 15,426 ล้านบาท โดยผู้ที่ชําระภาษีไว้เกินและได้รับภาษีคืนแล้ว ส่วนใหญ่เป็นผู้ที่ยื่นแบบผ่านทางอินเทอร์เน็ต ยื่นเอกสารประกอบการขอคืนถูกต้อง และผูกบัญชีธนาคารที่ขอคืนกับระบบพร้อมเพย์ด้วยเลขประจําตัวประชาชน
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้กรมสรรพากรได้เร่งดําเนินการพิจารณาและอนุมัติคืนภาษีตามแบบแสดงรายการภาษีเงินได้บุคคลธรรมดา ภ.ง.ด.90 และภ.ง.ด.91 ประจําปีภาษี 2564 ที่ผู้เสียภาษียื่นขอคืนภาษีไปแล้วรวมจํานวน 1,679,208 แบบ จากแบบที่ยื่นขอคืนทั้งหมด 2,188,287 แบบ คิดเป็น ร้อยละ 78 เป็นจํานวนเงินภาษีที่คืนให้แล้วรวม 15,426 ล้านบาท (ข้อมูล ณ 14 มีนาคม 2565) สําหรับผู้ที่ชําระภาษีไว้เกินและได้รับภาษีคืนจากกรมสรรพากรไปแล้ว เนื่องจากเป็นผู้ที่ยื่นแบบแสดงรายการภาษีผ่านอินเทอร์เน็ต มีการจัดส่งเอกสารประกอบการพิจารณาคืนภาษีถูกต้องครบถ้วน และมีการผูกบัญชีธนาคารที่ขอคืนกับระบบพร้อมเพย์ด้วยเลขประจําตัวประชาชน ทั้งนี้ ผู้เสียภาษีที่ขอคืนภาษีสามารถตรวจสอบ และติดตามสถานะการขอคืนภาษีได้ด้วยตนเองที่ www.rd.go.th ทุกวันตลอด 24 ชั่วโมง”
นางสมหมาย ศิริอุดมเศรษฐ กล่าวเพิ่มเติม “8 เมษายน 2565 เป็นวันสิ้นสุดเวลาการยื่นแบบฯ ภ.ง.ด.90 และภ.ง.ด. 91 ผ่านทางอินเทอร์เน็ต จนถึงขณะนี้ มีผู้ยื่นแบบฯแล้วรวมทั้งหมด 4,297,589 แบบ จึงขอเชิญชวนผู้ที่ยังไม่ได้ยื่นแบบภาษีเงินได้บุคคลธรรมดา ประจําปีภาษี 2564 ยื่นแบบฯ ตามกําหนดเวลาดังกล่าว เพื่อลดภาระค่าปรับและเงินเพิ่ม โดยสนับสนุนให้ทําธุรกรรมภาษีที่บ้าน (TAX from Home) สะดวก รวดเร็ว ปลอดภัย ห่างไกลจากโควิด - 19”
สามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-“ศุลกากรท่าเรือกรุงเทพ จัดจิตอาสา 5 ธันวา ทำดีเพื่อพ่อ”
วันศุกร์ที่ 3 ธันวาคม 2564
“ศุลกากรท่าเรือกรุงเทพ จัดจิตอาสา 5 ธันวา ทําดีเพื่อพ่อ”
พร้อมขานรับนโยบายรัฐบาล “พลิกโฉมประเทศ” มุ่งอํานวยความสะดวกทางการค้าควบคู่การควบคุมทางศุลกากร..
“ศุลกากรท่าเรือกรุงเทพ จัดจิตอาสา 5 ธันวา ทําดีเพื่อพ่อ” พร้อมขานรับนโยบายรัฐบาล “พลิกโฉมประเทศ” มุ่งอํานวยความสะดวกทางการค้าควบคู่การควบคุมทางศุลกากร..
เพื่อน้อมรําลึกพระมหากรุณาธิคุณแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 เนื่องในวันคล้ายวันพระบรมราชสมภพ 5 ธันวาคม ของทุกปี นางนิภาวรรณ ใยบัวเทศ รักษาราชการแทนผู้อํานวยการสํานักงานศุลกากรท่าเรือกรุงเทพ นางสาววรรณา ผู้อุตส่าห์ ผู้อํานวยการส่วน 1 นางสาวปัทมาภรณ์ แจ่มผล ผู้อํานวยการส่วน 3 นายภาณุ ลิ้มวงศ์ยุติ ผู้อํานวยการส่วนควบคุมทางศุลกากร เปิดเผยว่าทางสํานักงานฯ ได้จัดกิจกรรม “จิตอาสา 5 ธันวา ทําดีเพื่อพ่อ” โดยปรุงอาหารสดใหม่ เพื่อมอบให้กับประชาชนที่มาใช้บริการ รวมทั้งสนับสนุนอาหาร น้ําดื่ม หน้ากากอนามัย แก่บุคลากรทางการแพทย์ของสํานักแพทย์และอนามัยการท่าเรือแห่งประเทศไทย เพื่อถวายเป็นพระราชกุศล
ณ ศูนย์เอกซเรย์และเทคโนโลยีศุลกากร
นายประสิทธิ์ ดีจงเจริญ ผู้อํานวยการศูนย์เอกซเรย์ฯ กล่าวว่า กิจกรรมจิตอาสาในวันนี้ยังรวมถึงการมอบข้าวสารแก่ประชาชนที่มาใช้บริการ ระหว่างวันที่ 3-5 ธ.ค. 64 เพื่อเป็นการแบ่งเบาภาระค่าครองชีพของพี่น้องประชาชน อีกทั้งเป็นการส่งเสริมอุดหนุนเกษตรกรตามนโยบายรัฐบาล
นายประสิทธิ์ กล่าวเพิ่มเติมว่าจากข้อมูล สรุปผลการดําเนินงานปีงบฯ 64 ของการท่าเรือแห่งประเทศไทยนั้น ท่าเรือกรุงเทพ มีเรือเทียบท่า 4,170 เที่ยว มีตู้สินค้าผ่านท่า 1.438 ล้าน ที.อี.ยู. และตัวเลขยอดการส่งออกสินค้าทางเรือมีปริมาณเพิ่มมากขึ้นส่งผลให้ยอดการส่งออกของไทย 9 เดือนแรกของปี 64 มีมูลค่า 199,997.7 ล้านเหรียญสหรัฐ ขยายตัว 15.5% โดยในปีงบฯ 65 นี้ ยังประมาณการตู้สินค้าผ่านท่าที่ท่าเรือกรุงเทพ 1.43 ล้าน ที.อี.ยู. จึงทําให้ที่ผ่านมาศูนย์เอกซเรย์ฯมีผู้มาใช้บริการจํานวนเพิ่มขึ้นอย่างต่อเนื่อง ทั้งนี้ทาง นายพชร อนันตศิลป์ อธิบดีกรมศุลกากร นายกิตติ สุทธิสัมพันธ์ ที่ปรึกษาด้านการพัฒนาและบริหารการจัดเก็บภาษี นายพงศ์เทพ บัวทรัพย์ ผู้อํานวยการกองสืบสวนและปราบปราม ได้มีนโยบายที่ชัดเจนในการส่งเสริมและอํานวยความสะดวกทางการค้าควบคู่การควบคุมทางศุลกากร เพื่อสร้างรายได้ให้ผู้ประกอบการ กระตุ้นเศรษฐกิจของประเทศในภาพรวมให้ฟื้นตัวเร็วขึ้นเพื่อสอดรับกับนโยบายการ “พลิกโฉมประเทศ” ของรัฐบาล..
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงใยสุขภาพประชาชนช่วงหน้าฝน เพิ่มปัจจัยเสี่ยงโรคติดเชื้อทางเดินหายใจ โควิด-19 และไข้หวัดใหญ่ แพร่ง่ายขึ้น แนะสังเกตตนเอง หากเข้าข่ายให้รีบตรวจ ATK
วันพุธที่ 10 สิงหาคม 2565
โฆษกรัฐบาลเผย “นายกฯ” ห่วงใยสุขภาพประชาชนช่วงหน้าฝน  เพิ่มปัจจัยเสี่ยงโรคติดเชื้อทางเดินหายใจ โควิด-19 และไข้หวัดใหญ่ แพร่ง่ายขึ้น แนะสังเกตตนเอง หากเข้าข่ายให้รีบตรวจ ATK
โฆษกรัฐบาลเผย "นายกฯ" ห่วงใยสุขภาพประชาชนช่วงหน้าฝน  เพิ่มปัจจัยเสี่ยงโรคติดเชื้อทางเดินหายใจ โควิด-19 และไข้หวัดใหญ่ แพร่ง่ายขึ้น แนะสังเกตตนเอง หากเข้าข่ายให้รีบตรวจ ATK ยึดปฏิบัติ Universal Prevention
วันนี้ (10 ส.ค.65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าขณะนี้ในหลายพื้นที่ของประเทศไทย มีฝนตกหนัก ซึ่งอาจส่งผลทําให้ประชาชนเจ็บป่วยหรือไม่สบายจากโรคทางเดินหายใจทั้ง โควิด-19 และไข้หวัดใหญ่ได้ง่าย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากความห่วงใยแนะประชาชนให้ดูแลรักษาสุขภาพตนให้แข็งแรงอยู่เสมอ และให้หมั่นเฝ้าสังเกตอาการตนเองอย่างใกล้ชิดหากรู้สึกไม่สบาย เช่น มีอาการอ่อนเพลีย เหนื่อย ไอแห้ง เจ็บคอ มีไข้ มีน้ํามูก ปวดศีรษะ เวียนศีรษะ คลื่นไส้ ปวดเมื่อยตามร่างกาย เบื้องต้นให้รีบตรวจ ATK ก่อน เพื่อตรวจสอบว่าเป็นโรคโควิด-19 หรือไม่ เพื่อจะได้เข้าสู่กระบวนการรักษาได้อย่างทันท่วงที ขณะเดียวกันก็ขอให้ประชาชนรีบเข้ารับการฉีดวัคซีนเข็มกระตุ้นให้ครอบคลุมมากขึ้น และให้ใช้ชีวิตประจําวันยึดหลักการปฏิบัติตาม Universal Prevention โดยเฉพาะการสวมหน้ากากอนามัย 100% ไม่ใช้ของใช้ส่วนตัวร่วมกับผู้อื่น กินอาหารร้อนปรุงสุกและใช้ช้อนกลาง เพื่อให้สามารถอยู่ร่วมกับโควิด-19 อย่างปลอดภัย และยังสามารถป้องกันโรคฝีดาษวานรได้อีกด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ (รักษาตัวใน โรงพยาบาล) จํานวน 2,335 ราย โดยเป็นผู้ป่วยในประเทศทั้งหมด จํานวน 2,335 ราย รวมผู้ป่วยสะสม 2,388,306 ราย (ตั้งแต่ 1 มกราคม 2565) ขณะที่หายป่วยกลับบ้าน จํานวน 2,151 ราย รวมหายป่วยสะสม 2,390,453 ราย (ตั้งแต่ 1 มกราคม 2565) โดยมีผู้ป่วยกําลังรักษา 21,099 ราย และเสียชีวิต 32 ราย รวมเสียชีวิตสะสม 9,997 ราย (ตั้งแต่ 1 มกราคม 2565) ทั้งนี้จํานวนผู้ป่วยปอดอักเสบรักษาตัวอยู่ในโรงพยาบาล จํานวน 928 ราย
ส่วนภาพรวมการฉีดวัคซีนโควิด-19 สรุปจํานวนผู้ที่ได้รับวัคซีนสะสม ตั้งแต่ (28 ก.พ. 2564 - 8 ส.ค. 2565 รวมทั้งสิ้น 141,963,122 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 8 ส.ค. 2565 จํานวน 5,587,921 โดส) จําแนกเป็นผู้ที่ได้รับวัคซีนเข็มที่ 1 จํานวน 57,170,985 โดส วัคซีนเข็มที่ 2 จํานวน 53,565,533 โดส และวัคซีนเข็มที่ 3 (ขึ้นไป) จํานวน 34,226,604 โดส
------------------
รัฐบาลไทย-ข่าวทำเนียบรัฐบาล-​สำนักงานปลัดกระทรวงกลาโหม ร่วมถวายพระพรชัยมงคลเนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 90 พรรษา (12 ส.ค. 65)
วันพฤหัสบดีที่ 11 สิงหาคม 2565
​สํานักงานปลัดกระทรวงกลาโหม ร่วมถวายพระพรชัยมงคลเนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 90 พรรษา (12 ส.ค. 65)
เช้าวันนี้ (วันที่ 11 สิงหาคม 2565 เวลา 07.30 น.)  พลเอก วรเกียรติ รัตนานนท์ ปลัดกระทรวงกลาโหม เป็นประธานในการจัดกิจกรรมเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสมหามงคลวันเฉลิมพระชนมพรรษา 90 พรรษา (12 สิงหาคม 2565) ณ ห้องพินิตประชานาถ ในศาลาว่าการกลาโหม โดยมีพิธีถวายพระพรชัยมงคลและพิธีเจริญพระพุทธมนต์ พิธีทําบุญตักบาตรพระสงฆ์และสามเณร จํานวน 91 รูป และพิธีลงนามถวายพระพรชัยมงคล และในโอกาสเดียวกันสํานักพระราชวังได้เชิญเข็มที่ระลึกตราสัญลักษณ์พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 จํานวน 2 ชุด พระราชทานแด่ พลเอก วรเกียรติ รัตนานนท์ ปลัดกระทรวงกลาโหม และ พันตํารวจเอกหญิง อังศุวรรณ รัตนานนท์ นายกสมาคมภริยาข้าราชการสํานักงานปลัดกระทรวงกลาโหม
ทั้งนี้ เพื่อสํานึกในพระมหาพระกรุณาธิคุณที่ใต้ฝ่าละอองธุลีพระบาททรงปฏิบัติบําเพ็ญพระราชกรณียกิจเป็นอเนกประการเคียงข้างพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรเพื่อประโยชน์สุขของอาณาประชาราษฎร์ พระราชกรณียกิจทั้งปวงสร้างความผาสุกร่มเย็นแก่ปวงพสกนิกรจวบจนปัจจุบันพระมหากรุณาธิคุณอันหาที่สุดมิได้ และน้ําพระราชหฤทัยอันเปี่ยมด้วยพระเมตตาที่ทรงมีต่อปวงประชาประดุจดั่ง “แม่ของแผ่นดิน” ที่สถิตสถาพรอยู่ในดวงใจของพสกนิกรชาวไทยทั่วทั้งแผ่นดินตลอดมา
รัฐบาลไทย-ข่าวทำเนียบรัฐบาล-รมว.เฮ้ง ร่วมคณะลุงป้อม ลุยเมืองนนท์ พบปะให้กำลังใจอาสาสมัครแรงงาน ผู้นำบริการแรงงานสู่ชุมชน
วันศุกร์ที่ 8 กรกฎาคม 2565
รมว.เฮ้ง ร่วมคณะลุงป้อม ลุยเมืองนนท์ พบปะให้กําลังใจอาสาสมัครแรงงาน ผู้นําบริการแรงงานสู่ชุมชน
. .
นายสุชาติ ชมกลิ่น รัฐมนตรีว่าการกระทรวงแรงงาน ร่วมคณะของ พล.อ.ประวิตร วงษ์สุวรรณ รองนายกรัฐมนตรี ลงพื้นที่ตรวจราชการจังหวัดนนทบุรี โดยมี นายสุจินต์ ไชยชุมศักดิ์ ผู้ว่าราชการจังหวัดนนทบุรี ให้การต้อนรับ พร้อมด้วย นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายจําลอง ช่วยรอด คณะที่ปรึกษารัฐมนตรีว่าการกระทรวงแรงงาน นางดรุณี นิธิทวีกุล ผู้ตรวจราชการกระทรวงแรงงานผู้บริหารระดับสูงกระทรวงแรงงาน หัวหน้าส่วนราชการหน่วยงานในสังกัดกระทรวงแรงงานจังหวัดนนทบุรี ร่วมต้อนรับด้วย การลงพื้นที่ในครั้งนี้เพื่อติดตามสถานการณ์น้ําและแผนพัฒนาฟื้นฟูคลองพระพิมล จังหวัดนนทบุรี - จังหวัดนครปฐม พ.ศ.2565 - 2570 และรับฟังการนําเสนอบทบาทและการมีส่วนร่วมของภาคีเครือข่ายในพื้นที่คลองพระพิมล พร้อมเยี่ยมชมการจัดแสดงผลิตภัณฑ์ชุมชนและพบปะประชาชนในพื้นที่ ณ วัดไทรใหญ่ ต.ไทรน้อย อ.ไทรน้อย จ.นนทบุรี
โอกาสนี้ พล.อ.ประวิตร ได้พบปะกับหัวหน้าส่วนราชการ ตัวแทนชุมชน กลุ่มแรงงานนอกระบบและให้กําลังใจแกนนําอาสาสมัครแรงงานระดับตําบลของจังหวัดนนทบุรีที่มาร่วมต้อนรับ ซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่ เป็นผู้ที่มีความเสียสละอุทิศตนเพื่อส่วนรวม ทํางานใกล้ชิดกับพี่น้องประชาชนในชุมชน ในการนําภารกิจประสานการให้บริการด้านแรงงาน เพื่อให้ประชาชนมีงานทํา มีทักษะฝีมือ มีอาชีพ มีรายได้ ได้รับการคุ้มครองและมีหลักประกันทางสังคมที่ยั่งยืนอีกด้วย
นายสุชาติ กล่าวว่า รัฐบาลภายใต้การนําของท่านพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่าน พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญกับการเสริมสร้างการมีส่วนร่วมของภาคีเครือข่ายในพื้นที่ชุมชนให้เกิดความเข้มแข็ง เพื่อยกระดับคุณภาพชีวิตของพี่น้องประชาชนให้มีคุณภาพชีวิตที่ดียิ่งขึ้น กระทรวงแรงงาน ได้บูรณาการความร่วมมือกับหน่วยงานต่าง ๆ ที่เกี่ยวข้องในพื้นที่ เพื่อส่งเสริมการมีงานทํา การประกอบอาชีพ ให้แก่พี่น้องประชาชน ได้รับการพัฒนาทักษะฝีมือเพื่อเพิ่มขีดความสามารถ ได้รับสวัสดิการและความคุ้มครอง รวมทั้งมีหลักประกันความมั่นคงในชีวิต สอดคล้องตามนโยบายรัฐบาลที่มุ่งขับเคลื่อนเศรษฐกิจฐานรากให้เกิดความเข้มแข็ง โดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-พม. จับมือสำนักนายกรัฐมนตรี ลงพื้นที่เขตพระโขนง และอีก 7 เขต กทม. มอบ "ถุงกำลังใจ สู้โควิด 19" ช่วยเหลือผู้ป่วยติดเตียงในชุมชน
วันศุกร์ที่ 13 สิงหาคม 2564
พม. จับมือสํานักนายกรัฐมนตรี ลงพื้นที่เขตพระโขนง และอีก 7 เขต กทม. มอบ "ถุงกําลังใจ สู้โควิด 19" ช่วยเหลือผู้ป่วยติดเตียงในชุมชน
พม. จับมือสํานักนายกรัฐมนตรี ลงพื้นที่เขตพระโขนง และอีก 7 เขต กทม. มอบ "ถุงกําลังใจ สู้โควิด 19" ช่วยเหลือผู้ป่วยติดเตียงในชุมชน
เมื่อวันที่ 7 ส.ค. 64เวลา 13.30 น. นายธีรภัทร ประยูรสิทธิ ปลัดสํานักนายกรัฐมนตรี และนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. ศูนย์ช่วยเหลือสังคม สายด่วย พม. โทร. 1300 และสํานักงานเขตพระโขนง กทม. ลงพื้นที่บูรณาการร่วมกัน ณ วัดวชิรธรรมสาธิตวรวิหาร ซอยสุขุมวิท101/1 เขตพระโขนง กทม. เพื่อมอบถุงยังชีพ "ถุงกําลังใจ สู้โควิด-19" ซึ่งภายในถุงยังชีพประกอบด้วยเครื่องอุปโภค บริโภค และยาที่มีความจําเป็น ให้กับผู้แทนชุนชนเพื่อนําไปแจกจ่ายช่วยเหลือผู้ป่วยติดเตียงที่กําลังประสบปัญหาความเดือดร้อนและความยากลําบากในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) นอกจากนี้ ยังได้ไปเยี่ยมบ้านและมอบถุงยังชีพให้ผู้สูงอายุที่ป่วยติดเตียงในชุมชนจํานวน 5 ราย อีกด้วย
นางพัชรี กล่าวว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน และผู้ด้อยโอกาส รวมทั้งผู้ป่วยติดเตียง ทั้งนี้ กระทรวง พม. ได้รับการสนับสนุนจากคณะกรรมการบริหารจัดการเงินบริจาคและทรัพย์สินเพื่อสนับสนุนการดําเนินการแก้ไขปัญหาจากโรคติดเชื้อไวรัสโคโรนา 2019 (COVID-19) โดยใช้เงินบริจาคจากบัญชี "สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)" จัดทําถุงยังชีพ "ถุงกําลังใจ สู้โควิด 19" จํานวน 6,796 ชุด อีกทั้งกระทรวง พม.ได้จัดทําถุงยังชีพ "ถุงกําลังใจ สู้โควิด 19" เพิ่มให้เป็น 10,000 ถุง และจะจัดทําเพิ่มเติมเพื่อให้เพียงพอกับจํานวนผู้ป่วยติดเตียงที่เดือดร้อนในพื้นที่ กทม. ซึ่งเป็นหนึ่งในจังหวัดพื้นที่ควบคุมเข้มงวดและสูงสุด โดยระหว่างวันที่ 6-8 ส.ค. 2564 ได้กําหนดการลงพื้นที่ชุมชนเพื่อมอบถุงยังชีพ "ถุงกําลังใจ สู้โควิด 19" จํานวน 3,565 ถุง โดยในแต่ละวัน มีการแบ่งทีม พม. ออกเป็น 8 ทีมๆ ละ 1 เขต และส่วนที่เหลือจะร่วมมือกับบริษัทไปรษณีย์ไทย จํากัด เพื่อจัดส่งถุงยังชีพให้ผู้ป่วยติดเตียงอย่างทั่วถึงและรวดเร็วต่อไป สําหรับวันนี้เป็นวันที่สองของการลงพื้นที่มอบถุงยังชีพ "ถุงกําลังใจ สู้โควิด 19" จํานวน 929 ถุง ของทีม พม. ทั้ง 8 ทีม ซึ่ง มีผู้บริหารกระทรวง พม. ร่วมลงพื้นที่ใน 8 เขต กทม. ได้แก่ เขตพระโขนง คลองสาน ตลิ่งชัน บางแค ห้วยขวาง หลักสี่ คันนายาว และคลองสามวา
นางพัชรี กล่าวเพิ่มเติมว่า หากพบเห็นผู้ป่วยติดเตียงหรือกลุ่มเปราะบางกําลังประสบปัญหาทางสังคมและความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-รฟม. ประมวลภาพทดสอบการเดินรถไฟฟ้าโมโนเรลสายสีเหลือง เป็นครั้งแรก
วันอังคารที่ 30 พฤศจิกายน 2564
รฟม. ประมวลภาพทดสอบการเดินรถไฟฟ้าโมโนเรลสายสีเหลือง เป็นครั้งแรก
...
การรถไฟฟ้าขนส่งมวลชนแห่งประเทศไทย (รฟม.) เผยแพร่ประมวลภาพทดสอบการเดินรถไฟฟ้าโมโนเรลสายสีเหลือง เป็นครั้งแรก เมื่อวันจันทร์ที่ 29 พฤศจิกายน 2564 ที่ผ่านมา ใช้เส้นทาง ศูนย์ซ่อมบํารุง (Depot) ผ่านไปยังสถานีศรีเอี่ยม สถานีศรีอุดม สถานีสวนหลวง ร.9 สถานีศรีนครินทร์ 38 และสถานีศรีนุช รวมระยะทางประมาณ 6 กิโลเมตร จากระยะทางทั้งหมดของสายทาง 30.4 กิโลเมตร (ตั้งแต่สถานีลาดพร้าว - สถานีสําโรง) เพื่อตรวจสอบความเข้ากันได้ของโครงสร้างงานโยธากับขบวนรถไฟฟ้า และระบบจ่ายไฟฟ้า ด้วยความเร็วไม่เกิน 25 กิโลเมตรต่อชั่วโมง ทั้งนี้ รถไฟฟ้าโมโนเรลสายสีเหลือง สามารถทําความเร็วได้ถึง 80 กิโลเมตรต่อชั่วโมง
การทดสอบครั้งนี้ ใช้ขบวนรถที่จะเปิดให้บริการจริง รูปลักษณ์โฉบเฉี่ยวทันสมัย ภายในห้องโดยสารกระจกกว้างสามารถชมทัศนียภาพภาพนอกได้อย่างชัดเจน มีจํานวน 4 ตู้ต่อขบวน ตัวรถกว้าง 3.16 เมตร น้ําหนัก 14,500 – 15,000 กิโลกรัมต่อตู้ โดยระยะแรกจะเปิดให้บริการ 4 ตู้ต่อขบวน รองรับผู้โดยสารได้ 17,000 คนต่อชั่วโมงต่อทิศทาง และสามารถเพิ่มตู้โดยสารได้สูงสุด 7 ตู้ต่อขบวน จะรองรับผู้โดยสารได้มากถึง 28,000 คนต่อขบวนต่อทิศทาง
รถไฟฟ้าโมโนเรลสายสีเหลือง ช่วงลาดพร้าว - สําโรง จะมีทั้งหมด 30 ขบวน ปัจจุบันเดินทางมาถึงประเทศไทยแล้ว 22 ขบวน คาดว่าจะครบถ้วนประมาณไตรมาสแรกของปี 2565 และจะพร้อมเปิดให้บริการประมาณกลางปี 2565 ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-ดีอีเอส เตือนหยุดปล่อยข่าวปลอม ทหารเข้าควบคุมตัวนายกฯ เพื่อให้กองทัพบกเตรียมทำการรัฐประหารย้ำเป็นการสร้างเรื่องเท็จหวังให้เกิดความวุ่นวายในสังคม ทำลายชื่อเสียงกองทัพและรัฐบาล
วันเสาร์ที่ 31 กรกฎาคม 2564
ดีอีเอส เตือนหยุดปล่อยข่าวปลอม ทหารเข้าควบคุมตัวนายกฯ เพื่อให้กองทัพบกเตรียมทําการรัฐประหารย้ําเป็นการสร้างเรื่องเท็จหวังให้เกิดความวุ่นวายในสังคม ทําลายชื่อเสียงกองทัพและรัฐบาล
ดีอีเอส เตือนหยุดปล่อยข่าวปลอม ทหารเข้าควบคุมตัวนายกฯ เพื่อให้กองทัพบกเตรียมทําการรัฐประหารย้ําเป็นการสร้างเรื่องเท็จหวังให้เกิดความวุ่นวายในสังคม ทําลายชื่อเสียงกองทัพและรัฐบาล
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ข้อมูลผ่านโซเชียลมีเดียเกี่ยวกับประเด็นเรื่องทหารเข้าควบคุมตัวนายกฯเพื่อให้กองทัพบกเตรียมทําการรัฐประหารทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกองทัพบกกระทรวงกลาโหมพบว่าประเด็นดังกล่าวนั้นเป็นข้อมูลเท็จ
กรณีที่มีการแชร์ข้อมูลว่าตอนนี้กองกําลังทหารกว่า300นายได้ควบคุมตัวนายกไว้แล้วเพื่อให้กองทัพบกทําการรัฐประหารนั้นทางกองทัพบกได้ตรวจสอบเรื่องดังกล่าวและชี้แจงว่าเป็นข้อมูลเท็จเป็นการสร้างเรื่องเท็จหวังให้เกิดความวุ่นวายในสังคมเป็นการกระทําที่ผิดกฎหมายทําลายชื่อเสียงกองทัพและรัฐบาลซึ่งขณะนี้ผู้บัญชาการทหารบกได้มอบให้ผู้อํานวยการสํานักงานพระธรรมนูญทหารบกเข้าดําเนินการแจ้งความร้องทุกข์ต่อเจ้าหน้าที่ตํารวจเพื่อดําเนินการตามกฎหมายต่อผู้ที่ปล่อยข่าวปลอม
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกองทัพบกกระทรวงกลาโหม
ขอฝากเตือนประชาชนว่าการผลิตและเผยแพร่ข่าวปลอมหรือบิดเบือนข้อมูลข่าวสารทําให้เกิดความตื่นตระหนกเกิดความสับสนวุ่นวายจะเสี่ยงถูกดําเนินคดีตามพ.ร.บ.คอมพิวเตอร์,พ.ร.ก.ฉุกเฉินฯรวมทั้งกฎหมายอื่นๆที่เกี่ยวข้องมีโทษทั้งจําและปรับโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
**********
รัฐบาลไทย-ข่าวทำเนียบรัฐบาล-รมว.สุชาติ ขานรับ นายก เร่ง Up Skill ผู้ช่วยพยาบาลส่งไปทำงานซาอุ
วันเสาร์ที่ 11 มิถุนายน 2565
รมว.สุชาติ ขานรับ นายก เร่ง Up Skill ผู้ช่วยพยาบาลส่งไปทํางานซาอุ
รัฐมนตรีว่าการกระทรวงแรงงาน ขานรับนโยบายนายกรัฐมนตรี จับมือภาคีเครือข่ายเร่งพัฒนาทักษะฝีมือผู้ช่วยพยาบาล จัดส่งไปทํางานซาอุดีอาระเบีย ตามเป้าหมาย 300 อัตรา
รัฐบาลไทย-ข่าวทำเนียบรัฐบาล-เปิดแผนปฏิบัติการ "สร้างความมั่นคงทางอาหาร" ระยะที่ 1 ด้วย 4 กลยุทธ์ เชื่อมโยงทุกมิติที่เกี่ยวกับอาหาร
วันศุกร์ที่ 28 มกราคม 2565
เปิดแผนปฏิบัติการ "สร้างความมั่นคงทางอาหาร" ระยะที่ 1 ด้วย 4 กลยุทธ์ เชื่อมโยงทุกมิติที่เกี่ยวกับอาหาร
.....
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยว่า คณะกรรมการอาหารแห่งชาติ ได้พิจารณาและเห็นชอบร่างแผนปฏิบัติการด้านการจัดการด้านอาหารของประเทศไทย ระยะที่ 1 (พ.ศ. 2566 - 2567) ซึ่งเป็นแผนปฏิบัติการระยะเวลา 5 ปี
.
แผนปฏิบัติการดังกล่าว จะใช้กลยุทธ์ 4 ด้าน สําหรับจัดการด้านอาหาร ได้แก่ ความมั่นคงอาหาร คุณภาพและความปลอดภัย อาหารศึกษา และการบริหารจัดการ
.
มี 6 เป้าหมายสําคัญ ประกอบด้วย
จํานวนคนขาดแคลนอาหารลดลง เมื่อสิ้นสุดแผนปี 2570 จะต้องมีประชากรที่ขาดแคนอาหารไม่เกินร้อยละ 7 ของจํานวนประชากร
.
ปริมาณการสูญเสียอาหาร และขยะอาหารลดลง
.
ความเชื่อมั่นของผู้บริโภคต่อคุณภาพและความปลอดภัยอาหารเพิ่มขึ้น ในปี 2570 ระดับความเชื่อมั่นต้องอยู่ในระดับดี
.
มูลค่าการค้าอาหารเพิ่มขึ้น โดยมีตัวชี้วัดเป็นการเติบโตของมูลค่าการส่งออกอาหาร ตั้งแต่ปี 2566 - 2570 ที่ร้อยละ 3 ต่อปี ดัชนีการส่งออกอาหารเพิ่มขึ้นร้อยละ 2.5 ต่อปี ดัชนีผลผลิตผลิตภัณฑ์อาหารเพิ่มขึ้นร้อยละ 3.5 ต่อปี
.
จํานวนคนที่มีภาวะทุพโภชนาการ (ขาดและเกิน) ลดลง ในปี 2570 เด็กอายุ 0 - 5 ปี
- มีภาวะเตี้ย ไม่เกินร้อยละ 8
- มีภาวะผอม ไม่เกินร้อยละ 5
- มีภาวะเริ่มอ้วนและอ้วน ไม่เกินร้อยละ 8
.
มีกลไกประสานงานกลางและบูรณาการดําเนินงาน
.
ระยะต่อไป หน่วยงานที่เกี่ยวข้องจะเสนอร่างแผนปฏิบัติการฯ ต่อสํานักงานสภาพัฒนาการเศรษฐกิจและสังคมแห่งชาติ (สศช.) และเสนอต่อคณะรัฐมนตรี (ครม.) เพื่อพิจารณาอนุมัติและนําไปสู่การปฏิบัติ
.
อ่านเพิ่มเติม คลิกhttps://www.thaigov.go.th/news/contents/details/50907
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 8 กันยายน 2564​ พบพนักงานติดเชื้อไวรัส COVID-19 จำนวน​ 10 ราย
วันพุธที่ 8 กันยายน 2564
ประกาศ ขสมก. ประจําวันที่ 8 กันยายน 2564​ พบพนักงานติดเชื้อไวรัส COVID-19 จํานวน​ 10 ราย
ประกาศ ขสมก. ประจําวันที่ 8 กันยายน 2564​ พบพนักงานติดเชื้อไวรัส COVID-19 จํานวน​ 10 ราย
1) พนักงานเก็บค่าโดยสารรถธรรมดา สาย 2 เพศหญิง อายุ 43 ปี
2) พนักงานเก็บค่าโดยสารรถปรับอากาศ สาย 145 เพศหญิง อายุ 46 ปี
3) พนักงานเก็บค่าโดยสารรถธรรมดา สาย 525 เพศหญิง อายุ 57 ปี (ปัจจุบันปฏิบัติหน้าที่ตรวจวัดอุณหภูมิร่างกายของพนักงาน ณ อู่สวนสยาม)
4) พนักงานขับรถโดยสารธรรมดา สาย 82 เพศชาย อายุ 46 ปี
5) พนักงานเก็บค่าโดยสารรถธรรมดา สาย 77 เพศหญิง อายุ 36 ปี
6) พนักงานขับรถโดยสารธรรมดา สาย 96 เพศชาย อายุ 25 ปี
7) พนักงานเก็บค่าโดยสารรถปรับอากาศ สาย A1 เพศหญิง อายุ 53 ปี
8) พนักงานขับรถโดยสารธรรมดา สาย 180 เพศหญิง อายุ 30 ปี
9) พนักงานเก็บค่าโดยสารรถปรับอากาศ สาย 140 เพศหญิง อายุ 43 ปี
10) พนักงานธุรการจ่ายงาน สาย 503 อู่รังสิต เขตการเดินรถที่ 1 เพศหญิง อายุ 26 ปี
รัฐบาลไทย-ข่าวทำเนียบรัฐบาล-โฆษกดีอีเอส เปิดตัวเลขเบาะแสข่าวปลอมกว่า 1 ล้านข้อความ/วัน
วันศุกร์ที่ 23 กรกฎาคม 2564
โฆษกดีอีเอส เปิดตัวเลขเบาะแสข่าวปลอมกว่า 1 ล้านข้อความ/วัน
โฆษกดีอีเอส เปิดตัวเลขเบาะแสข่าวปลอมกว่า 1 ล้านข้อความ/วัน
“นพวรรณ”โฆษกดีอีเอสฝ่ายการเมืองสรุปผลการมอนิเตอร์ข่าวปลอมรอบสัปดาห์(18-22ก.ค. 64)มีข้อความที่ต้องคัดกรอง8.2ล้านข้อความเปิด3อันดับข่าวคนสนใจมากสุดพบโควิดยังยึดพื้นที่เฟคนิวส์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากผลการมอนิเตอร์และรับแจ้งข่าวปลอมตลอดช่วงสัปดาห์นี้(18-22ก.ค. 64)โดยศูนย์ต่อต้านข่าวปลอมมีข้อความที่ต้องคัดกรองทั้งสิ้น8,246,481ข้อความในจํานวนนี้พบข้อความที่เข้าเกณฑ์ต้องดําเนินการตรวจสอบ145ข้อความเป็นจํานวนเรื่องที่ต้องตรวจสอบทั้งหมด79เรื่องโดยเป็นเรื่องเกี่ยวกับโควิด-19มากถึง50เรื่อง
ทั้งนี้เมื่อดูจากปริมาณข้อความเบาะแสข่าวปลอมพบข้อสังเกตน่าสนใจว่าประชาชนจะเผชิญกับเนื้อหาบนโซเชียล/โลกออนไลน์ที่มีแนวโน้มอยู่ในกลุ่มข่าวปลอม/ข่าวบิดเบือนเฉลี่ยวันละมากกว่า1ล้านข้อความต่อวันจึงเป็นเรื่องสําคัญที่ศูนย์ต่อต้านข่าวปลอมกระทรวงดิจิทัลฯจะมุ่งทํางานเชิงรุกในการบูรณาการการทํางานร่วมกับสํานักงานตํารวจแห่งชาติตลอดจนภาคส่วนอื่นๆที่เกี่ยวข้องเพื่อเร่งประสานงานตรวจสอบข้อเท็จจริงเผยแพร่ข้อมูลที่ถูกต้องสู่ประชาชนและสังคมอย่างรวดเร็วลดความตื่นตระหนกและความเสียหายที่จะเกิดขึ้นได้ทันการณ์
สําหรับข่าวปลอมที่มีคนสนใจสูงสุด3อันดับแรกตลอดช่วงสัปดาห์นี้ได้แก่1.เตือนเฝ้าระวังใน24ชม.จะเกิดแผ่นดินไหวดินถล่มน้ําท่วมและน้ําป่า2.เครื่องตรวจวัดออกซิเจนในเลือดที่ปลายนิ้วใช้ตรวจหาเชื้อโควิด-19ในร่างกายได้และ3.กองทัพบกประกาศแจ้งเตือนล่วงหน้าก่อนประกาศใช้กฎอัยการศึกในพื้นที่กทม.
นางสาวนพวรรณกล่าวว่าอยากขอความร่วมมือประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือ
ข่าวบิดเบือน
**********
รัฐบาลไทย-ข่าวทำเนียบรัฐบาล-นำร่องแจกฟ้าทะลายโจร 1 ล้านต้น แก่เกษตรกร 100,000 ราย
วันศุกร์ที่ 10 กันยายน 2564
นําร่องแจกฟ้าทะลายโจร 1 ล้านต้น แก่เกษตรกร 100,000 ราย
วันศุกร์ที่ 10 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลนําร่องแจกฟ้าทะลายโจร 1 ล้านต้นแก่เกษตรกรในเขตปฏิรูปที่ดินจํานวน 100,000 รายทั่วประเทศ พร้อมสนับสนุนองค์ความรู้ในการปลูกและการใช้ประโยชน์ที่ถูกต้องให้เกษตรกรนําไปใช้ในการดูแลสุขภาพช่วงการระบาดของโรคโควิด-19 และเป็นการเตรียมความพร้อมของเกษตรกรและเครือข่ายเพื่อยกระดับการพัฒนาฟ้าทะลายโจรสู่ภาคอุตสาหกรรมต่อไป โดยรัฐบาลสนับสนุนโครงสร้างพื้นฐานที่จําเป็น เช่น การตรวจธาตุอาหารในดินและน้ํา การบริหารทรัพยากรอย่างเป็นระบบมีคุณภาพและประสิทธิภาพ เป็นต้น ทั้งนี้ รัฐบาลมุ่งเน้นการพัฒนาสมุนไพรไทยทั้งระบบแบบครบวงจร เพื่อความมั่นคงทางเศรษฐกิจของเกษตรกรและความมั่นคงด้านสุขภาพของประชาชนอย่างยั่งยืน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามคลองคุดด้วน ฟื้นฟูเส้นทางที่ได้รับผลกระทบจากอุทกภัย พร้อมเสริมเศรษฐกิจการท่องเที่ยวและขนส่ง เชื่อมนครศรีธรรมราช - สุราษฎร์ธานี - ตรัง
วันพุธที่ 29 กันยายน 2564
กรมทางหลวงชนบท สร้างสะพานข้ามคลองคุดด้วน ฟื้นฟูเส้นทางที่ได้รับผลกระทบจากอุทกภัย พร้อมเสริมเศรษฐกิจการท่องเที่ยวและขนส่ง เชื่อมนครศรีธรรมราช - สุราษฎร์ธานี - ตรัง
กรมทางหลวงชนบท (ทช.) กระทรวงคมนาคม ดําเนินโครงการซ่อมฟื้นฟูทางหลวงชนบทอันเนื่องจากเหตุภัยพิบัติ สาย นศ.047 สะพานข้ามคลองคุดด้วน อําเภอช้างกลาง จังหวัดนครศรีธรรมราช คาดแล้วเสร็จเดือนพฤษภาคม 2565
กรมทางหลวงชนบท (ทช.) กระทรวงคมนาคม ดําเนินโครงการซ่อมฟื้นฟูทางหลวงชนบทอันเนื่องจากเหตุภัยพิบัติ สาย นศ.047 สะพานข้ามคลองคุดด้วน อําเภอช้างกลาง จังหวัดนครศรีธรรมราช เพื่อแก้ไขปัญหาการเดินทางให้กับประชาชน ยกระดับและเชื่อมโยงโครงข่ายทางหลวงชนบทสู่ทางหลวงสายหลักอย่างสมบูรณ์ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
ทช. โดยสํานักงานทางหลวงชนบทที่ 11 (สุราษฎร์ธานี) ให้รายละเอียดว่า สาย นศ.047 สะพานข้ามคลองคุดด้วน เป็นโครงการสนับสนุนยุทธศาสตร์การท่องเที่ยวน้ําตกหนานจล ซึ่งได้รับผลกระทบจากอุทกภัย ส่งผลให้ประชาชนไม่ได้รับความสะดวกปลอดภัยในการเดินทาง ทั้งนี้ เพื่อเป็นการแก้ไขปัญหาอย่างยั่งยืน บรรเทาความเดือดร้อนให้กับประชาชนในพื้นที่ ทช. จึงได้ดําเนินการก่อสร้างสะพานข้ามคลองคุดด้วนกว้าง 9 เมตร ยาว 80 เมตร จํานวน 1 แห่ง ช่วง กม. ที่ 12+500 และก่อสร้างถนนเชิงลาดสะพานคอนกรีตเสริมเหล็ก ขนาด 2 ช่องจราจร ความยาวเชิงลาดรวม 220 เมตร กว้าง 6 เมตร มีไหล่ทางกว้างข้างละ 1 เมตร พร้อมทั้งได้ติดตั้งกล่องลวดตาข่ายบรรจุหิน (Gabion & Mattress) เพื่อป้องกันการกัดเซาะคอสะพานและบริเวณตลิ่ง นอกจากนี้ยังได้มีการก่อสร้างท่อระบายน้ํา ติดตั้งไฟฟ้าแสงสว่าง ราวกันอันตรายและเครื่องหมายจราจร ปัจจุบันการก่อสร้างดังกล่าวมีผลงานความก้าวหน้าไปแล้วกว่าร้อยละ 30 เร็วกว่าแผนที่กําหนดไว้ คาดว่าจะก่อสร้างแล้วเสร็จสมบูรณ์ในเดือนพฤษภาคม 2565 นี้ โดยใช้งบประมาณในการก่อสร้างรวม 23.720 ล้านบาท
ทั้งนี้ เมื่อก่อสร้างแล้วเสร็จจะช่วยส่งเสริมการท่องเที่ยวน้ําตกหนานจล รวมทั้งให้ประชาชนสามารถเดินทางและขนส่งสินค้าอุปโภคบริโภค พืชผลทางการเกษตร อาทิ ทุเรียน มังคุด ปาล์ม ยางพารา ฯลฯ ระหว่างตําบล อําเภอ ได้อย่างสะดวกรวดเร็วปลอดภัย ประหยัดค่าใช้จ่ายและเวลาในการเดินทาง อีกทั้งยังสามารถใช้เป็นเส้นทางลัด/เลี่ยงระหว่างอําเภอเมืองนครศรีธรรมราชไปยังจังหวัดสุราษฎร์ธานีและจังหวัดตรัง หรือใช้เป็นเส้นทางขนานกับทางหลวงแผ่นดินได้อีกด้วย
รัฐบาลไทย-ข่าวทำเนียบรัฐบาล-ดีอีเอส ติวเข้มข้าราชการบรรจุใหม่ จัดหลักสูตรการเป็นข้าราชการที่ดี
วันจันทร์ที่ 13 กันยายน 2564
ดีอีเอส ติวเข้มข้าราชการบรรจุใหม่ จัดหลักสูตรการเป็นข้าราชการที่ดี
ดีอีเอส ติวเข้มข้าราชการบรรจุใหม่ จัดหลักสูตรการเป็นข้าราชการที่ดี
เมื่อวันที่13กันยายน2564นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมเป็นประธานเปิดการอบรมหลักสูตรการเป็นข้าราชการที่ดีของกระทรวงดิจิทัลเพื่อเศรษฐกิจและสังคมออนไลน์ผ่านระบบCisco Webex Meetingsณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมให้แก่ข้าราชการบรรจุใหม่ในสังกัดกระทรวงดิจิทัลฯได้แก่สํานักงานปลัดกระทรวงดิจิทัลเพื่อเศรษฐกิจและสังคมกรมอุตุนิยมวิทยาสํานักงานคณะกรรมการดิจิทัลเพื่อเศรษฐกิจและสังคมแห่งชาติและสํานักงานสถิติแห่งชาติเพื่อให้รับทราบถึงแนวทางที่สํานักงานก.พ.กําหนดถือเป็นเรื่องสําคัญและจําเป็นอย่างยิ่งสําหรับข้าราชการบรรจุใหม่ซึ่งถือว่าเป็นทรัพยากรบุคคลที่สําคัญต่อการขับเคลื่อนภารกิจของกระทรวงดิจิทัลเพื่อเศรษฐกิจและสังคมที่จําเป็นต้องมีความรู้ความเข้าใจในพื้นฐานของระบบราชการอย่างถูกต้องเชื่อว่าการฝึกอบรมในครั้งนี้จะทําให้กระทรวงดิจิทัลเพื่อเศรษฐกิจและสังคมมีบุคลากรที่มีความรู้ความสามารถเข้าใจถึงกฎระเบียบในการปฏิบัติงานสามารถทํางานได้อย่างมีเป้าหมายเข้าใจในบริบทของภารกิจหน้าที่ของการเป็นข้าราชการที่ดี
***********
รัฐบาลไทย-ข่าวทำเนียบรัฐบาล-การรถไฟแห่งประเทศไทยชี้แจงกรณีเตรียมขนย้ายรถดีเซลรางจากประเทศญี่ปุ่น จำนวน 17 คัน มาใช้งาน
วันพฤหัสบดีที่ 9 กันยายน 2564
การรถไฟแห่งประเทศไทยชี้แจงกรณีเตรียมขนย้ายรถดีเซลรางจากประเทศญี่ปุ่น จํานวน 17 คัน มาใช้งาน
การรถไฟแห่งประเทศไทย (รฟท.) ชี้แจงกรณีการออกประกาศจัดจ้างขนย้ายรถดีเซลรางจากประเทศญี่ปุ่น จํานวน 17 คัน เมื่อวันที่ 6 กันยายน 2564 เพื่อนําตู้โดยสารดังกล่าวมาปรับปรุงและใช้งาน ซึ่งขณะนี้อยู่ระหว่างการดําเนินการ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) ชี้แจงกรณีการออกประกาศจัดจ้างขนย้ายรถดีเซลรางจากประเทศญี่ปุ่น จํานวน 17 คัน เมื่อวันที่ 6 กันยายน 2564 เพื่อนําตู้โดยสารดังกล่าวมาปรับปรุงและใช้งาน ซึ่งขณะนี้อยู่ระหว่างการดําเนินการ โดยระบุว่าเรื่องดังกล่าวเป็นความร่วมมือระหว่าง รฟท. และ บริษัท JR Hokkaido ในการส่งมอบให้กับประเทศไทยโดยไม่เสียค่าใช้จ่าย แต่ทั้งนี้ รฟท. จะเป็นผู้รับผิดชอบค่าใช้จ่ายในการขนย้ายเท่านั้น ทั้งนี้ จากการตรวจสอบสภาพตู้รถโดยสารในเบื้องต้นอยู่ในสภาพดี สามารถนํามาใช้งานได้ แม้จะเป็นตู้โดยสารที่ถูกปลดระวางในปี 2559 แต่ก็ได้รับการดูแล บํารุงรักษาเป็นอย่างดี ซึ่งเมื่อ รฟท. ได้รับตู้โดยสารดังกล่าวมา ก็จะเข้าไปตรวจสอบด้านความปลอดภัย และนํามาดัดแปลงเพื่อให้เหมาะสมกับการใช้งาน และระบบของ รฟท. เบื้องต้น คาดว่าจะนําตู้โดยสารดังกล่าวมาใช้ในการส่งเสริมการท่องเที่ยว เพื่อกระตุ้นเศรษฐกิจภายในประเทศ
ก่อนหน้านี้ รฟท. เคยได้รับตู้โดยสารรถไฟจากประเทศญี่ปุ่น (บริษัท JR-West) เพื่อใช้ในกิจการรถไฟมาแล้ว โดยนํามาปรับปรุงและดัดแปลงเป็นรถโดยสาร และรถจัดเฉพาะ เช่น รถ SRT Prestige รถประชุมปรับอากาศ ฯลฯ ให้บริการแก่ประชาชน โดยสามารถสร้างรายได้ให้กับ รฟท. และส่งเสริมการท่องเที่ยวภายในประเทศได้เป็นอย่างดี ทั้งนี้ ด้วยความสัมพันธ์อันดีระหว่าง รฟท. กับ JR Hokkaido ในความร่วมมือด้านต่าง ๆ อาทิ การพัฒนาระบบราง การพัฒนาบุคคลากร และเทคโนโลยี เพื่อนํามาปรับใช้ให้เกิดประโยชน์กับ รฟท. ซึ่งความร่วมมือระหว่าง รฟท. และ JR Hokkaido ในครั้งนี้เป็นความร่วมมือในการมอบตู้โดยสารเป็นครั้งที่ 2 หลังจากครั้งแรกได้ส่งมาให้ประเทศไทยแล้ว จํานวน 10 ตู้ เมื่อเดือนตุลาคม 2561 และอยู่ระหว่างกระบวนการปรับปรุงดัดแปลงเพื่อใช้สําหรับเป็นขบวนรถด้านการท่องเที่ยวแล้ว โดยการออกแบบนั้น ใน 1 ขบวน มีตู้โดยสาร 5 คัน แบ่งเป็นรถนั่งทั่วไป 3 คัน รถสําหรับครอบครัว 1 คัน และรถพักผ่อน 1 คัน ซึ่งการออกแบบและสีสันจะเป็นไปตามลักษณะของเส้นทางที่ให้บริการของรถไฟท่องเที่ยวขบวนนั้น ๆ โดยสามารถนําออกให้บริการได้ในช่วงประมาณปี 2565 พร้อมยืนยันการประกาศจัดซื้อจัดจ้างขนย้ายตู้โดยสารดังกล่าว เป็นไปตามระเบียบข้อบังคับของการรถไฟฯ ทุกประการ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ไม่สบายใจข่าวการผลิตคอนเทนต์การตลาดสื่อก้าวล่วงสถาบัน มอบหน่วยงานตรวจสอบ ตามกฎหมาย ย้ำคนไทยรัก และเทิดทูนสถาบันพระมหากษัตริย์
วันเสาร์ที่ 7 พฤษภาคม 2565
โฆษกรัฐบาลเผย นายกฯ ไม่สบายใจข่าวการผลิตคอนเทนต์การตลาดสื่อก้าวล่วงสถาบัน มอบหน่วยงานตรวจสอบ ตามกฎหมาย  ย้ําคนไทยรัก และเทิดทูนสถาบันพระมหากษัตริย์
โฆษกรัฐบาลเผย นายกฯ ไม่สบายใจข่าวการผลิตคอนเทนต์การตลาดสื่อก้าวล่วงสถาบัน มอบหน่วยงานตรวจสอบ ตามกฎหมาย  ย้ําคนไทยรัก และเทิดทูนสถาบันพระมหากษัตริย์ เป็นศูนย์รวมความรัก สามัคคี ของคนไทยทั้งชาติ
วันที่ 7 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รู้สึกไม่สบายใจอย่างยิ่งหลังมีข่าวการทําคลิปโปรโมทการตลาดของแพลตฟอร์มออนไลน์แห่งหนึ่งบนโซเซียลมีเดีย โดยบุคคลที่ถูกว่าจ้างมีการนําเสนอคอนเทนต์หมิ่นเหม่ต่อการก้าวล่วงสถาบัน ทําลายจิตใจประชาชนคนไทยทั้งประเทศ เกิดกระแสต่อต้านจนมีการขึ้นแฮชแท็กแบนแพลตฟอร์มดังกล่าวบนโลกออนไลน์ ขณะนี้ กระทรวงดิจิทัลเพื่อเศรษฐกิจและสังคม ได้หารือกับกองบังคับการปราบปรามการกระทําผิดเกี่ยวกับอาชญากรรมทางเทคโนโลยี (ปอท.) โดยจะมีการรวบรวมหลักฐานที่เกี่ยวข้องให้ ปอท. เพื่อตรวจสอบ หากพบว่ามีการกระทําความผิด และดําเนินการตามกฎหมายอย่างถึงที่สุด
นายกรัฐมนตรียังย้ําว่า คนไทยรักและเทิดทูนสถาบันพระมหากษัตริย์ และพระบรมวงศานุวงศ์ ทุกพระองค์ทรงปฏิบัติพระราชกรณียกิจเพื่อประเทศชาติประชาชนมาโดยตลอด แม้ในช่วงสถานการณ์การแพร่ระบาดโควิด-19 ทุกพระองค์ยังได้ทรงพระราชทานความช่วยเหลือแก่คนไทยทุกหมู่เหล่า ดังนั้น สถาบันพระมหากษัตริย์ จึงเป็นเสมือนศูนย์รวมจิตใจ และบ่อเกิดของความรัก ความสามัคคีของคนไทยทั้งชาติ
"ขอเตือนไปยังนักการตลาด อินฟูเอ็นเซอร์ และเหล่าคอนเทนต์ครีเอเตอร์ต่าง ๆ ให้ระมัดระวังในการนําเสนอเนื้อหา หรือการทําโปรโมทด้วยการนํารูปลักษณ์ บุคคล สถาบันที่คนไทยทั้งประเทศให้เคารพ รัก ถือเป็นการมิบังควร นอกจะทําให้คนไทยทั้งประเทศไม่พอใจ ยังเป็นการทําลายภาพลักษณ์ ชื่อเสียงแบรนด์และสุ่มเสี่ยงในการกระทําผิดตามกฎหมาย และการเอาคนเจ็บคนป่วยคนพิการมาล้อเลียนขัดหลักสิทธิมนุษยชนด้วย เชื่อผู้บริโภคไทยจะไม่สนับสนุนการตลาดที่ไม่สร้างสรรค์เช่นนี้" นายธนกร กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ผลักดันความร่วมมือภาคเกษตรไทย-ซาอุดีฯ ให้ก้าวหน้าเป็นรูปธรรม พร้อมยินดีที่สถานการณ์ส่งออกข้าวในช่วงไตรมาสแรกของปี 2565 มีอัตราการส่งออกเพิ่มขึ้น
วันศุกร์ที่ 17 มิถุนายน 2565
​โฆษกรัฐบาลเผยนายกฯ ผลักดันความร่วมมือภาคเกษตรไทย-ซาอุดีฯ ให้ก้าวหน้าเป็นรูปธรรม พร้อมยินดีที่สถานการณ์ส่งออกข้าวในช่วงไตรมาสแรกของปี 2565 มีอัตราการส่งออกเพิ่มขึ้น
​โฆษกรัฐบาลเผยนายกฯ ผลักดันความร่วมมือภาคเกษตรไทย-ซาอุดีฯ ให้ก้าวหน้าเป็นรูปธรรม พร้อมยินดีที่สถานการณ์ส่งออกข้าวในช่วงไตรมาสแรกของปี 2565 มีอัตราการส่งออกเพิ่มขึ้น
วันนี้ (8 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมและผลักดันความร่วมมือทางด้านสินค้าเกษตรระหว่างไทยและซาอุดีอาระเบียให้มีความก้าวหน้า และมีพัฒนาการอย่างเป็นรูปธรรม หลังกรมการข้าวเตรียมต่อยอดจากการที่กระทรวงเกษตรและสหกรณ์ได้เดินทางไปซาอุดีอาระเบีย และเล็งเห็นถึงศักยภาพในการขยายความร่วมมืออย่างใกล้ชิดทางด้านการเกษตร
โฆษกประจําสํานักนายกรัฐมนตรี กล่าวว่า นายกรัฐมนตรีสั่งการหน่วยงานที่เกี่ยวข้องขับเคลื่อนความร่วมมือระหว่างไทยและซาอุดีฯ อย่างต่อเนื่อง ภายหลังการเดินทางเยือนประเทศซาอุดีอาระเบียของคณะผู้แทนภาครัฐและภาคธุรกิจของไทยเมื่อเดือนพฤษภาคมที่ผ่านมา ซึ่งกระทรวงเกษตรและสหกรณ์ได้เดินหน้าขยายความร่วมมือด้านการเกษตรกับซาอุดีฯ โดยเน้นความร่วมมือทางด้านการเกษตร การชลประทาน การปศุสัตว์และการประมง ฮาลาล อุตสาหกรรมเกษตร และเทคโนโลยีเกษตร
นอกจากนี้ ในที่ประชุมคณะกรรมการบริหารกรมการข้าว ครั้งที่ 6 ประจําปีงบประมาณ 2565 ได้เล็งเห็นถึงโอกาสของข้าวไทยจากสถานการณ์ปัญหาความมั่นคงทางอาหาร (Food Security) ที่ประเทศไทยสามารถรับมือได้น่าพอใจ เป็นประเทศที่มีความมั่นคง และได้รับผลกระทบจากความขาดแคลนอาหารน้อย พร้อมได้เล็งเห็นโอกาสการส่งออกข้าวไทย ซึ่งซาอุดีฯ มีความต้องการจํานวนมาก จึงเป็นโอกาสของไทยในการขับเคลื่อนนโยบายตอบโจทย์ความต้องการ
นายธนกรฯ กล่าวเพิ่มเติมว่า นายกรัฐมนตรีกําชับทุกหน่วยงานที่เกี่ยวข้องในการร่วมบูรณาการการทํางานเพื่อผลสําเร็จ และขอบคุณทุกฝ่ายในการดําเนินงานทั้งการตอบรับดําเนินนโยบายเพื่อประโยชน์กับประเทศเป็นสําคัญ และดําเนินนโยบายเพื่อกระชับความสัมพันธ์ระหว่างไทยและซาอุดีอาระเบียมาอย่างต่อเนื่อง โดยเชื่อมั่นในองค์ความรู้ ความสามารถของคนไทย และประสบการณ์ที่ไทยสืบทอดภูมิปัญญาการปลูกข้าวมาอย่างยาวนาน นอกจากนี้ นายกรัฐมนตรียังยินดีที่สถานการณ์ส่งออกข้าวในช่วงไตรมาสแรกของปี 2565 ระหว่างเดือนมกราคม-มีนาคม มีอัตราการส่งออกเพิ่มขึ้น 48.5% อยู่ที่ 1.76 ล้านตัน สูงสุดในรอบ 5 ปี เป็นประเทศผู้ส่งออกข้าวอันดับ 2 ของโลก ซึ่งไทยยังตั้งเป้าส่งออกข้าวในปีนี้รวมกว่า 7 ล้านตัน
รัฐบาลไทย-ข่าวทำเนียบรัฐบาล-ดีเดย์ 29 ก.ค. นี้ เตรียมเปิดจองคิวฉีดวัคซีนโควิด @สถานีกลางบางซื่อ
วันพุธที่ 28 กรกฎาคม 2564
ดีเดย์ 29 ก.ค. นี้ เตรียมเปิดจองคิวฉีดวัคซีนโควิด @สถานีกลางบางซื่อ
....
อัปเดตความคืบหน้าเกี่ยวกับการลงทะเบียนฉีดวัคซีนป้องกันโควิด-19 ล่าสุด ศูนย์ฉีดวัคซีนกลางบางซื่อ เตรียมเปิดจองคิวฉีดวัคซีนโควิด-19 เข็มที่ 1 ของกรมการแพทย์ ด้วยการลงทะเบียนจองคิวล่วงหน้าผ่านเครือข่ายมือถือเท่านั้น แบ่งเป็น 2 กลุ่ม ดังนี้
.
1) ประชาชนทั่วไปอายุตั้งแต่ 18 ปี
2) ผู้สูงอายุ 60 ปีขึ้นไป และผู้ป่วย 7 กลุ่มโรคเรื้อรัง
.
เปิดลงทะเบียนพร้อมกันตั้งแต่วันที่ 29 ก.ค. 64 เวลา 9.00 น. เป็นต้นไป โดยติดตามวิธีการจองจากเครือข่ายมือถือที่ใช้บริการ และจะเริ่มฉีดได้ระหว่างวันที่ 1 - 31 ส.ค. 64
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...